**DECIZIA ETAPEI DE ÎNCADRARE**

**Nr. XX din xx.05.2023**

Ca urmare a solicitării de emitere a acordului de mediu adresate de **Primaria Florești** cu sediul în comuna Florești, sat Florești, str. A. Iancu, nr. 170, judeţul Cluj, înregistrată la APM Cluj cu nr. 4211/22.02.2023, în baza:

* **Legii nr. 292/2008** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011**, cu modificările și completările ulterioare,
* **Prevederilor art. 48 din Legea apelor nr. 107/1996**, cu modificarile si completarile ulterioare;

**Agentia Pentru Protectia Mediului Cluj decide**, ca urmare a completărilor depuse cu nr. 8350/05.04.2023, nr. 8347/05.04.2023, 10581/05.05.2023, nr. 12236/26.05.2023, nr. 12427/29.05.2023, nr. 12674/31.05.2023, nr. 14905/28.06.2023 și a consultărilor desfăşurate în cadrul şedinţei Comisiei de Analiză Tehnică din data de 13.06.2023, că proiectul ***,,* *Imbunătățire infrastructură rutieră comuna Florești”***  propus a fi realizat în com. Florești, sat Florești, zona Baraj Electrica, județul Cluj***,*** **nu se supune evaluării impactului asupra mediului și nu se supune evaluării SEICA**.

**Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadreaza in prevederile Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul 13.a) **Orice modificări sau extinderi**, altele decât cele prevăzute la pct. 24 din anexa nr. 1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.***,*** în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului.

b) Proiectul se incadreaza in reglementările Documentației de urbanism faza PUG Florești aprobat, cu HCL nr. 06/11.01.2005.

* Conform Certificatului de Urbanism nr. 99/10.02.2023, emis de Primăria Comunei Florești:
* Imobilul este situat in UAT Florești,
* Folosința actuală: funcțiunea dominantă este circulația / staționarea rutieră a mijloacelor de transport auto, cu tacțiune animală, a biciclițtilor și pietonilor;
* Destinația zonei: zonă pentru cai de comunicații și construcții aferente;

c) la evaluarea proiectului au fost luate în considerare criteriile prevăzute în Anexa nr. .3 din Legea nr. 292/2018 privind evaluarea impactului anumitor proiecte publice şi private asupra mediului;

d) realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

g) investiţia propusă nu se cumulează cu alte proiecte existente sau aprobate;

h) proiectul este de amploare redusă;

i) nu sunt afectate zone de pădure sau cu folosință specială (spațiu verde);

j) amplasamentul nu este situat în interiorul sau vecinătatea niciunei arii naturale protejate;

k) pe parcursul derulării procedurii nu au fost formulate observații din partea publicului referitoare la realizarea protectului.

**II. Motivele pe baza cărora s-a stabilit neefectuarea evaluării adecvate**:

a) amplasamentul **nu intră** **sub incidenţa art. 28 din Ordonanţa de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **intră sub incidenta prevederilor art.48 si 54 din Legea apelor nr. 107/1996**, cu modificarile si completarile ulterioare;

Conform deciziei nr. 231/CJ din 04.04.2023, emisă de AN Apele Române, ABA Someș-Tisa, SGA Cluj, pentru proiectul propus nu este necesară elaborarea SEICA, întrucât lucrările prevăzute vor fi fară impact asupra corpului de apă de suprafață Someșul Mic-av.ac. Gilău-cf-Nădăș RORW2,1,31\_b3 și asupra corpului de apă subteran ROSO10 Somesul Mic, lunca și terasele.

**IV.** **Caracteristicile proiectului**

* **Amplasament:** parcela studiată se află în UAT Floresti
* **Rezumatul al proiectului:**

***Traseul în plan***

Principalul obiectiv care se urmărește prin realizarea investiției este de îmbunătățirea infrastructurii rutiere în satul Florești din Comuna Florești, județul Cluj pe drumul de acces din zona Barajului Hidroelectrica de pe Someșul Mic.

Totalul de drum asupra cărora se va interveni va avea o suprafață de aproximativ 3.838 mp.

***Traseul în plan***

În plan s-a respectat aproximativ traseul actual at drumului pentru a evita exproprierile sau lucrări complexe care nu și-ar justifica investiția ținând cont de clasa de importanta a drumului.

Amenajarea curbelor s-a efectuat in conformitate cu prevederile STAS 863-85, pentru asigurarea unui confort sporit si un consum scazut pentru participanții la trafic, fara afectarea proprietăților adiacente.

Traseul obiectivului proiectat prezinta o succesiune de aliniamente si curbe cum sunt prezentate in planul de situatie.

***Profilul longitudinal***

Linia roșie se proiectează ținând cont de grosimea sistemului rutier propus, precum și de prevederile STAS 863-85 și a altor normative tehnice, asigurând racordarea declivităților existente, cu respectarea declivităților excepționale in curbe.

Racordările verticale s-au propus prin intermediul curbelor concave si a curbelor convexe cu raze minime corespunzătoare prevederilor din STAS 863-85.

Profil transversal

În conformitate cu prevederile MT. 50/1998, pentru tronsonul de drum proiectat se stabilesc următoarele elemente geometrice:

Profil transversal tip 1 (drum acces baraj)

lățimea parții carosabile 2x 3.5 m

panta transversala in secțiuni curente 2.50 %

Structura rutieră

Soluția I

Structură rutieră DC 107:

- strat de rulare, 4 cm grosime după compactare, din beton MAS 16 rul 50/70 conf. SR EN 13108-1, AND 605;

- strat de legatura, 6 cm grosime după compactare, din beton BAD 22.4 leg 50/70 conf. SR EN 13108-1, AND 605;

- strat de baza, 8 cm grosime după compactare, din beton AB 31,5 baza 50/70 conf. SR EN 13108-1, AND 605

- strat de fundatie superioara din piatra sparta 30 cm (sort 0-63 mm);

- strat de fundatie de 20 cm din balast;

- blocaj de piatra bruta 50 cm;

Scurgerea apelor

Pentru asigurarea scurgerii și descărcării apelor pluviale se propune ca scurgerea apelor să fie realizată prin șanțuri de pământ existente și decolmatate la nevoie cât și către deversare prin podețe existente și decolmatate.

* **justificarea necesității proiectului;**

Realizarea obiectivului de investiții va duce la economisirea timpului de deplasare și a carburanților, scăderea cheltuielilor necesare reparației și întreținerii parcului auto, creșterea siguranței circulației și scăderea gradului de poluare.

Implementarea proiectului prezinta următoarele avantaje:

• Reducerea numărului de accidente;

• Economii din scăderea costului de exploatare (reducere consum carburanți per auto/an, reducere costuri exploatare autovehicule);

• Economii din scăderea timpului de parcurs.

Beneficiile proiectului au fost împărțite în doua componente:

• beneficii de la utilizatorii care utilizează drumul;

• beneficii de la utilizatorii noi care vor utiliza drumul.

Utilizatorii noi apar odată cu dezvoltarea economica a zonei, iar beneficiile socio–economice sunt: valoarea timpului economisit, valoarea benzinei, lubrefianților, anvelopelor și alte costuri adiționale aferente transportului, economisite de către viitorii utilizatori și cei actuali, precum și siguranța și confortul traficului, date și de o reducere semnificativă a impactului asupra mediului prin reducerea poluării și a zgomotului.

Realizarea lucrărilor de reabilitare a drumului județean va avea un impact pozitiv asupra:

• persoanelor fizice deținătoare de vehicule;

• se reduc timpii de circulație ca urmare a creșterii vitezei de rulare;

• economie de carburanți și micșorarea uzurii mașinilor;

• se reduc costurilor de reparare a vehiculelor prin condiții optime de transport

(fluență);

• scăderea numărului de accidente rutiere;

• asigurarea continuității traversării în siguranță pentru pietoni;

• se reduc timpii de circulație ca urmare a creșterii vitezei de rulare;

• crește volumul și siguranța călătorilor și a mărfurilor transportate;

• agenți economici din zonă și creșterea numărul unităților de procesare a produselor agro-alimentare;

• o dată cu dezvoltarea zonei se creează noi locuri de muncă.

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

a) în cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

b) se vor utiliza exclusiv terenurile stabilite prin proiect pentru amplasarea organizărilor de şantier şi depozitarea materialelor de construcţie şi a deşeurilor rezultate din activităţile de construire în limita terenului deţinut de titular; lucrările de organizare de şantier şi de execuţie nu trebuie să afecteze terenurile adiacente; toate amenajările propuse se vor realiza fără afectarea proprietăţilor private; se vor delimita zonele de lucru astfel încât să se prevină/mimizeze distrugerea suprafeţelor vegetale din vecinătatea obiectivului; se interzice tăierea de arbori de pe amplasament sau din apropierea lui; se vor marca corespunzător, cu panouri de protecţie, terenurile ocupate temporar de organizarea de şantier sau afectate de lucrări temporare (excavări, săpături de şanţ, etc.); se vor lua toate măsurile pentru asigurarea acceselor auto şi pietonale pentru locuitorii din zonă; în timpul lucrărilor se va asigura circulaţia nestănjenită pe drumurile publice;

c) materialele de construcții vor fi aduse progresiv pe măsură ce lucrările avansează și în funcție de solicitări; depozitarea materialelor/utilajelor se va face numai în locuri special amenajate (suprafeţe izolate/impermeabilizate corespunzător) cu luarea tuturor măsurilor pentru asigurarea protecţiei factorilor de mediu; se vor amenaja spaţii pentru stocarea temporară a deşeurilor rezultate din lucrările de construcţie;

d) se va asigura colectarea selectivă şi controlată a deşeurilor rezultate şi eliminarea/ valorificarea lor prin firme autorizate şi specializate, pe bază de contracte ferme încheiate cu acestea fiind intezisă depozitarea lor în mod neorganizat pe sol; se va asigura transportul şi manipularea materialelor de construcţie pentru evitarea pierderilor din utilajele de transport;

e) se vor folosi mijloace de transport şi utilaje performante care nu produc pierderi accidentale de substanţe poluante care pot afecta direct sau indirect calitatea solului şi a apelor subterane în timpul funcţionării şi care nu generează zgomot peste limitele admise; se vor opri motoarele, utilajele pe durata pauzelor pentru diminuarea poluării aerului şi fonice; efectuarea operaţiilor de întreţinere a utilajelor se va executa doar în spaţii special amenajate;

f) executantul lucrărilor are obligaţia să aibă în dotare atât materiale absorbante şi substanţe neutralizatoare, cât şi recipienţi adecvaţi pentru depozitarea temporară a deşeurilor rezultate, pentru a putea asigura o intervenţie rapidă în caz de poluare accidentală (pierderi de carburanţi/lubrefianţi, etc);

g) pe căile de acces se va rula cu viteză scăzută pentru a se evita ridicarea prafului şi producera suplimentară de zgomot etc.; se va evita desfăşurarea lucrărilor cu emisii de praf în perioade cu vânt puternic; în perioadele de trafic intens (transport materiale, etc.), în condiţii meteo de uscǎciune, căile de acces se vor stropi în vederea reducerii antrenării de particule în suspensie;

h) la ieşirea din zona lucrărilor se va asigura curăţarea roţilor autovehiculelor pentru evitarea antrenării pământului/noroiului pe şosea;

i) pe perioada de realizare a luvrărilor se vor lua măsuri pentru evitarea accidentării populației, prin:

* Marcarea corespunzătoare a lucărărilor periculoase;
* Protejarea/supravegherea utilajelor menținute în zona lucrărilor;

j) lucrările de construcție propuse nu vor afecta suprafața încadrată în UTR-Ve;

k) la finalizarea proiectului zonele afectate temporar de lucrări vor fi refăcute la starea iniţială;

l) **se vor respecta condițiile și prevederile tuturor avizelor emise de alte autorități - *Avizul de Gospodărire a apelor nr. 91-CJ din 14.07.2023:***

1. Se vor respecta integral conditiile impuse prin avizul S.P.E.E.H.Hidroelectrica SA.

2. In perioada de executie a lucrarilor se vor lua toate masurile ce se impun pentru evitarea poluarii apelor, pentru protectia factorilor de mediu pentru prevenire si combaterea poluarilor accidentale, in special cu produse petroliere ca urmare a exploatarii utilajelor tehnologice.

3.Orice modificare fata de Documentatia tehnica si a proiectului vizate spre neschimbare, care ar putea interveni pe parcursul lucrarilor va fi adusa la cunostinta emitentului avizului de gospodarire a apelor, responsabilitate care revine proiectantului.

4. Începerea execuţiei se va anunţa cu 10 zile înainte la Sistemul de Gospodărire a Apelor Cluj

5. Recepţia lucrărilor se va realiza în prezenţa delegatului Sistemului de Gospodărire a Apelor Cluj

m) titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării, conform cap. V, art. 34, alin.1 din **Legea nr. 292/2018** privind evaluarea impactului anumitor proiecte publice şi private asupra mediului

n) la finalizarea lucrărilor titularul va notifica APM Cluj în vederea verificării conformării cu prevederile prezentului act de către reprezentanţii Agenţiei pentru Protecţia Mediului Cluj.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

ADINA SOCACIU

**Şef Serviciu AAA Șef serviciu CFM**

ing. Anca CÎMPEAN dr. biol. Paul BELDEAN

**Întocmit:**

cons. Luisa OPREA  cons. Izabella BUFTEA

19.05.2023